Haluan - taygate - Vuodatus.net
taygate tiistai, 14. huhtikuu 2015
Tänä aamuna taivas tippui lunta, mutta ilma tuoksui kevättä, minä söin tuorepuuroa hymyilevästä teemukista ja kannustin narsisseja taistelemaan vielä jonkin aikaa yöpakkasia vastaan. Oli treffit ystävän kanssa lähi- Salella, tuoretta kahvia odottamassa, kun tulin kotiin ja valoa ainakin kello kahdeksaan asti. Tietokoneellani Happo Radio lauloi:"Te olette kauniita, te olette vahvoja".
Oli hyvä päivä, ei mitenkään erikoinen... Oli aika paljon, mistä olla onnellinen. Siltikin- ihminen, kun olen- oli ja on myös aika paljon, mitä vielä haluaisin saavuttaa ja mistä unelmoin-sen minua varten keitetyn tuoreen kahvinkin äärellä. Jotkut haaveet on roikkuneet mukanani jo iät ja ajat, toiset ponnahtaneet takaraivoon vasta ihan äskettäin... Joitakin varten tarvitaan paljon onnea, työtä ja tahdonvoimaa, toisia vain rahaa... Tässä olisi ihan teitiäkin haaveiluun kannustamaan ja omia unelmiani edesauttamaan tämän päiväinen toivelista:
Haluan: vihreää chaiteetä
taipua vaativaan jooga- asanaan
tehdä oksista kranssin
lakata pelkäämästä(turhan paljon)
lakata kynnet
soudella järvellä hiljaa jonkun kanssa
löytää uuden kasvisruokareseptin
sekä jonkin mahtavan kirppislöydön
ja kohtuuhintaiset, kaupunkikelpoiset juoksulenkkarit
P.S: Onnellisuudesta kun oli puhe, niin tässä vielä muutama inspiraatiokuva sunnuntaiselta sämpylähetkeltä ja metsäretkeltä... ;)
Linnea - 14.4.2015 klo 21.47